**ЖАГСААЛ, ЦУГЛААН ХИЙХ ЖУРМЫН ТУХАЙ ХУУЛЬД ӨӨРЧЛӨЛТ ОРУУЛАХ ТУХАЙ ХУУЛИЙН ТӨСЛИЙН ХЭРЭГЦЭЭ, ШААРДЛАГЫГ УРЬДЧИЛАН ТАНДАН СУДАЛСАН СУДАЛГААНЫ ТАЙЛАН**

**УЛААНБААТАР ХОТ**

**2021 он**

**ХУУЛЬ ТОГТООМЖИЙН ХЭРЭГЦЭЭ, ШААРДЛАГЫГ УРЬДЧИЛАН**

**ТАНДАН СУДЛАХ СУДАЛГААНЫ ТАЙЛАН**

**НЭГ. АСУУДАЛД ДҮН ШИНЖИЛГЭЭ ХИЙСЭН БАЙДАЛ**

**1.1.Асуудлын хамрах хүрээ**

Монгол УлсынЗасгийн газрын 2016 оны 59 дүгээр тогтоолын 1 дүгээр хавсралтаар баталсан “Хууль тогтоомжийн хэрэгцээ, шаардлагыг урьдчилан тандан судлах аргачлал”-ын дагуу энэхүү судалгааг гүйцэтгэв.

Нэгдсэн үндэстэний байгууллагаас 1946 онд баталсан Хүний эрхийн түгээмэл тунхаглалын 20 дугаар зүйлийн 1 дэх хэсэгт “Хүн бүр чөлөөтэй, тайван хуран цуглах, эвлэлдэн нэгдэх эрхтэй” гэж заан хүний чөлөөтэй, тайван замаар жагсаал цуглаан хийх эрхийг анх удаа баталгаажуулсан. Үүний дараа НҮБ-аас 1966 онд Иргэний болон улс төрийн эрхийн олон улсын пактыг баталж, одоогоор дэлхийн 173 орон нэгдэн орсон ба манай улс 1974 онд соёрхон баталсан. Уг баримт бичгийн 21 дүгээр зүйлд “Тайван хуран цуглах эрхийг хүлээн зөвшөөрнө...” гэж заасан байдаг.

Монгол Улсын Үндсэн хуулийн 16 дугаар зүйлийн 16-д “итгэл үнэмшилтэй байх, үзэл бодлоо чөлөөтэй илэрхийлэх, үг хэлэх, хэвлэн нийтлэх, тайван жагсаал, цуглаан хийх эрх чөлөөтэй. Жагсаал, цуглаан хийх журмыг хуулиар тогтооно;” гэж заасан бөгөөд Жагсаал цуглаан хийх журмын тухай хуулийг 1994 оны 7 дугаар сарын 7-ны өдөр батлан хэрэгжүүлж ирсэн.

Иргэний болон улс төрийн эрхийн тухай олон улсын пактад зааснааар хүний тайван замаар жагсаал цуглаан хийх эрх чөлөөг эдлэхэд “ардчилсан нийгэмд үндэсний буюу нийгмийн аюулгүй байдал, нйигмийн дэг журам, хүн амын эрүүл мэнд, ёс суртахууныг хамгаалах, эсхүл бусдын эрх, эрх чөлөөг хамгаалах эрх ашгийн үүднээс хуулийн дагуу тогтоосноос өөр хязгаарлалт хийж болохгүй.” гэж заасан бөгөөд Жагсаал цуглаан хийх журмын тухай хуулийн зорилт нь тайван жагсаал, цуглаан хийх иргэдийн Үндсэн хуулийн эрх чөлөөг баталгаажуулах, жагсаал цуглаан хийх журмыг тогтоох, уул арга хэмжээний үед нийгмийн хэв журам, иргэдийн аюулгүй байдлыг хангахтай холбогдсон харилцааг зохицуулахад оршино гэж тодорхойлсон байдаг.

Гэтэл уг хуульд 2015 оны 11 дүгээр сарын 17-ны өдөр өөрчлөлт оруулж жагсаал жагсаал цуглаан зохион байгуулагч жагсаал цуглаан байгуулах нутаг дэвсгэрийн засаг даргад мэдэгдэн бүртгүүлэх, мэдэгдлийг хүлээн авсан засаг дарга хянан үзэж, бүртгэх эсэхийг шийдвэрлэх, бүртгүүлээгүй жагсаал цуглаан зохион байгуулахыг хориглох талаарх зохицуулалтууд буюу үндсэндээ зөвшөөрөл авах зохицуулалтууд тусгаж, улмаар бүртгүүлэлгүйгээр жагсаал цуглаан зохион байгуулсан этгээдүүдэд Зөрчлийн тухай хуулиар хариуцлага хүлээлгэдэг болсон. Энэ нь засаг дарга өөрийн үзэмжээр жагсаал цуглаан хийх эсэхийг шийдвэрлэхээр нөхцлийг бүрдүүлж, иргэдийн хүссэн үедээ жагсаж, төрд дуу хоолойгоо хүргэх, шүүмжлэх, оролцох эрх нь зөрчигдөхөд хүрч улмаар хууль хүчний байгууллага иргэдийн хооронд зөрчил үүсгэдэг тохиолдол цөөнгүй гараад байна.

* 1. **Тухайн асуудлаар эрх, хууль ёсны ашиг сонирхол нь хөндөгдөж байгаа нийгмийн бүлэг, иргэд, аж ахуйн нэгж, байгууллага, бусад этгээд.**

Дээр тодорхойлсон цар хүрээтэй холбоотойгоор дараах нийгмийн бүлэг, бусад этгээдийн эрх, хууль ёсны ашиг сонирхол хөндөгдөж байна гэж үзлээ

|  |  |  |
| --- | --- | --- |
| **Эрх ашиг нь хөндөгдөх бүлэг** | | **Нөлөөлж буй хэлбэр** |
| 1 | Иргэд | Иргэд үзэл бодлоо чөлөөтэй илэрхийлэх эрхээ хэрэгжүүлэх арга зам болох тайван замаар жагсаал цуглаан хийхэд эхний ээлжинд тухайн нутаг дэвсгэрийг харьяалах засаг даргад мэдэгдэх, мэдэгдлийг үндэслэн бүртгэх эсэхийг Засаг дарга шийдвэрлэж байна. |

* 1. **Асуудлыг үүсгэж буй шалтгаан нөхцөл:**

**ХОЁР. АСУУДЛЫГ ШИЙДВЭРЛЭХ ЗОРИЛГЫГ ТОДОРХОЙЛСОН БАЙДАЛ**

**Иймд аргачлалын 4-т заасны дагуу асуудлыг шийдвэрлэх зорилгыг дараах байдлаар тодорхойлж байна.**

**Ерөнхий зорилго:** Иргэд тайван замаар жагсаал цуглаан хийх эрхийг хангах

**Зорилт:** Дээрх ерөнхий зорилгын хүрээнд дор дурдсан зорилтуудыг дэвшүүлж байна.

* Хуульд заасан эрхээ хэрэгжүүлэхдээ олон нийтийн болоод жагсаал цуглаанд оролцогчдын аюулгүй байдлыг хангах зорилгоор тухайн нутаг дэвсгэрийн засаг даргад мэдэгдэн бүртгүүлэх
* Засаг дарга мэдэгдлийг хүлээн авч бүртгэх
* Засаг дарга аливаа хэлбэрээр хянах, хуульд заасан үндэслэл журмаас бусдаар албадан тараах бүрэн эрхгүй байх

**ГУРАВ. АСУУДЛЫГ ЗОХИЦУУЛАХ ХУВИЛБАРУУД, ТЭДГЭЭРИЙН**

**ЭЕРЭГ, СӨРӨГ ТАЛЫГ ХАРЬЦУУЛСАН БАЙДАЛ**

Асуудлыг шийдвэрлэх боломжтой хувилбаруудыг тогтоож, Аргачлалын 5-д заасны дагуу зорилгод хүрэх байдал буюу *“хуулийн төсөл боловсруулах”* зорилгыг хангаж чадах эсэх, зардал, үр өгөөжийн харьцаа буюу хувилбарыг хэрэгжүүлэхтэй холбоотой гарах зардал, үзүүлэх эерэг өөрчлөлтийг харьцуулан судалж дараах дүгнэлтийг гаргалаа.

|  |  |  |  |  |
| --- | --- | --- | --- | --- |
| **Хувилбар** | | **Зорилгод хүрэх байдал** | **Зардал, үр өгөөжийн харьцаа** | **Үр дүн** |
| 1 | Тэг хувилбар | Өнөөгийн тулгамдаад байгаа бэрхшээл хэвээр үргэлжлэх бөгөөд зорилгод хүрэх боломжгүй. | Сөрөг үр дагавар арилахгүй. | Үр дүн сөрөг |
| 2 | Хэвлэл мэдээллийн хэрэгслээр ухуулга, сурталчилгаа хийх | Хуулиар тодорхой журам тогтоосон тул хэвлэл мэдээллийн хэрэгсэл ашиглан аливаа сурталчилгаа явуулах нь зорилгод хүрэх боломжгүй. | Сөрөг үр дагавар арилахгүй. | Тодорхой үр дүнд хүрэхгүй. |
| 3 | Зах зээлийн эдийн засгийн хэрэгслүүдийг ашиглан төрөөс зохицуулалт хийх | Хуулиар тодорхой журам тогтоосон тул зах зээлийн эдийн засгийн хэрэгслүүдийг ашиглан төрөөс зохицуулалт хийх зорилгод хүрэх боломжгүй. | Одоогийн нөхцөл байдал өөрчлөгдөхгүй. | Тодорхой үр дүнд хүрэхгүй. |
| 4 | Төрийн бус байгууллага, хувин хэвшлээр тодорхой чиг үүргийг гүйцэтгүүлэх | Төр хувийн хэвшлийн түншлэлийн зарчмаар гүйцэтгүүлэх боломжгүй. | Сөрөг үр дагавар арилахгүй. | Үр дүнд хүрэхгүй. |
| 5 | Төрөөс санхүүгийн интервенц хийх | Зорилгод хүрэх боломжгүй. | Сөрөг үр дагавар арилахгүй. | Үр дүнд хүрэхгүй. |
| 6 | Захиргааны шийдвэр гаргах | Хуульд тусгайлан эрх олгоогүй тул захиргааны шийдвэр гаргах боломжгүй. | Зардал гарахгүй, үр өгөөж байхгүй. | Үр дүнд хүрэхгүй. |
| 7 | Хууль тогтоомжийн төсөл боловсруулах | Зорилгод хүрэх боломжтой. | Зардал гарахгүй энэ нь хувилбар нь асуудлыг үүсгэж байгаа гол шалтгааныг шийдвэрлэхэд чухал нөлөө үзүүлэх боломжтой. | **Үр дүнтэй** |

Захиргааны шийдвэр гаргаснаар болон хэвлэл, мэдээллийн хэрэгслээр ухуулга, сурталчилгаа хийх замаар иргэд, олон нийтийг мэдээллээр хангах тухайн асуудлыг үүсгэж байгаа гол шалтгааныг шийдвэрлэж, дэвшүүлсэн зорилгод хүрэх боломжгүй юм.

Харин асуудлын мөн чанар, цар хүрээ болон нийгмийн хэрэгцээ шаардлагад нийцүүлэн дэвшүүлсэн зорилтод хүрэхийн тулд Жагсаал цуглаан хийх журмын тухай хуульд өөрчлөлт оруулах тухай хуулийн төслийг боловсруулах нь зүйтэй гэж үзэж байна.

**ДӨРӨВ. ЗОХИЦУУЛАЛТЫН ХУВИЛБАРУУДЫН ҮР НӨЛӨӨГ**

**ТАНДАН СУДАЛСАН БАЙДАЛ**

Аргачлалын 6-д заасны дагуу өмнөх үе шатанд сонгон авсан хуулийн төсөл боловсруулах хувилбарын үр нөлөөг аргачлалд заасны дагуу ерөнхий асуултуудад хариулах замаар дүгнэлтийг нэгтгэн гаргалаа.

*Жич: Хүний эрх, эдийн засаг, нийгэм, байгаль орчинд үзүүлэх үр нөлөөг шалгуур асуултын дагуу тандсан байдлыг Хавсралт 1-ын 1, 2, 3, 4 дүгээр хүснэгтээс үзнэ үү.*

**4.1. Хүний эрхэд үзүүлэх үр нөлөө**

Иргэдийн Монгол Улсын олон улсын гэрээ болон Монгол Улсын Үндсэн хуулиар баталгаажуулсан эрх чөлөөг хангахад эерэг нөлөө үзүүлнэ.

**4.2. Эдийн засагт үзүүлэх үр нөлөө**

Эдийн засагт аливаа сөрөг нөлөө үзүүлэхгүй.

**4.3. Нийгэмд үзүүлэх үр нөлөө**

Иргэдийн Монгол Улсын олон улсын гэрээ болон Монгол Улсын Үндсэн хуулиар баталгаажуулсан эрх чөлөөг ханган ардчилсан нийгмийг цогцлооход эерэг нөлөө үзүүлнэ.

**4.4. Байгаль орчинд үзүүлэх үр нөлөө**

Байгаль орчинд ямар нэгэн шууд болон шууд бус сөрөг нөлөө үзүүлэхгүй.

**4.5.Монгол Улсын Үндсэн хууль, Монгол Улсын олон улсын гэрээ, бусад хуультай нийцэж байгаа эсэх.**

Монгол Улсын Үндсэн хууль, Монгол Улсын олон улсын гэрээ болон бусад хууль тогтоомжтой зөрчил үүсгэхгүй.

**ТАВ.ЗОХИЦУУЛАЛТЫН ХУВИЛБАРУУДЫГ**

**ХАРЬЦУУЛСАН ДҮГНЭЛТ**

Аргачлалын 7-д зааснаар хувилбарын эерэг болон сөрөг талуудыг

* Зорилгод хүрэх байдал;
* Зардал, үр өгөөжийн харьцаа;
* Хүний эрх, эдийн засаг, нийгэм, байгаль орчинд үзүүлэх үр нөлөө;
* Хууль тогтоомжтой нийцэж буй эсэх;
* Гарч болох сөрөг үр дагавар, түүнийг арилгах хувилбар байгаа эсэх гэсэн шалгуураар дахин нягтлан үзэж дараах дүгнэлтийг хийлээ.

Монгол Улсын Үндсэн хууль, Монгол улсын Олон улсын гэрээ конвенцийн үзэл баримтлалд заасан хүний эрх, эрх чөлөөг хангах механизмыг бүрдүүлэх зорилгоор одоо хүчин төгөлдөр үйлчилж буй хуулиас иргэдийн жагсаал цуглаан хийх эрхийг зөрчиж буй зохицуулалтыг хүчингүй болгох хэрэгцээ байгаа тул хуулийн төсөл боловсруулах аргаар шийдвэрлэх нь оновчтой хувилбар гэж дүгнэлээ.

Иргэдийн тайван замаар жагсаал цуглаан хийх эхийг хязгаарлах үндэслэл болон шалтгаан нөхцөл байдаг тул жагсаал цуглаан зохион байгуулагч хүчин төгөлдөр үйлчилж буй хуулийн дагуу мэдэгдэх бүртгүүлэх зохицуулалтыг хэвээр үлдээж, харин Засаг дарга мэдэгдлийг хянан үзэх, бүртгэлээс татгалзах зохицуулалтыг хүчингүй болгох шаардлагатай юм.

**ЗУРГАА.ОЛОН УЛСЫН БОЛОН БУСАД УЛСЫН ХУУЛЬ ЭРХ ЗҮЙН ЗОХИЦУУЛАЛТТАЙ ХАРЬЦУУЛСАН БАЙДАЛ**

Тайван замаар жагсаал, цуглаан хийх эрх чөлөө нь хувь хүн, хуулийн этгээд, аж ахуйн нэгж, иргэний нийгмийн байгууллага, нам, эвсэл, холбоод гээд нийгмийн аль хүрээнд хэрэгжүүлдэг хүний үндсэн эрх юм. Жагсаал цуглаан хийх нь иргэний нийгмийн шүүмжлэлтэй оролцоо, олон талт байр суурийг сонсох зэргээр олон нийтийн оролцоог идэвхжүүлдэг тул энэхүү эрхийг хэрэгжүүлэх баталгааг хууль тогтоомждоо тусган хэрэгжүүлэх нь олон ургальч нийгмийг бий болгох ач холбогдолтой байдаг.

Европын аюулгүй байдал, хамтын ажиллагааны байгууллагын Ардчилсан институц болон хүний эрхийн газар болон Венецийн комиссын гаргасан Тайван замаар жагсаал, цуглаан хийх эрх чөлөөний удирдамжид уг эрх чөлөөг баталгаатай хангуулахад нөлөөлж буй асуудлыг 10 хэсэгт авч үзсэн байна. Ингэхдээ төрийн үндсэн үүргийг дараахь байдлаа тодорхойлсон. Үүнд:

* *Тайван, жагсаал цуглааныг боломжит хүрээнд дэмжих*

Энх тайван цуглаан хийх эрх чөлөө ардчилсан нийгэмд язгуур эрх гэж хүлээн зөвшөөрөгдсөн бөгөөд аль болох зохицуулалтгүйгээр эдлэх ёстой ба хэдийгээр тухайн жагсаал цуглаан нь хууль болон холбогдох зохицуулалтыг биелүүлээгүй боловч иргэдийн энэхүү эрх чөлөөгөө эдлэх боломжийг хангах асуудал нь уг үүрэгт хамаардаг байна.

* *Хамгаалах болон чиглүүлэх талаар эерэг байр суурьтай байх*

Улс орнууд тайван цуглаан хийх эрх чөлөөгөө хэрэгжүүлэхэд дэмжлэг үзүүлэх, хамгаалахад хууль эрх зүйн орчны болон тогтсон практикийн хүрээнд дэмжих үүрэгтэй. Төрөөс иргэдийг сонгосон газарт цугларалт зохион байгуулахад дэмжлэг үзүүлэх үүрэг багтдаг бөгөөд Хурал зохион байгуулагчид болон оролцогчдыг гуравдагч этгээд, хувь хүн, бүлгээс хамгаалах тайван жагсаал хийх эрх чөлөөг нь зөрчүүлэхгүй байхад эрмэлзэх шаардлагатай.

* *Хууль эрх зүйн орчин*

Тайван замаар жагсаал, цуглаан хийх эрх чөлөөг тодорхой хуульчлах шаардлагатай бөгөөд зохион байгуулагч болон оролцогч нар үйл ажиллагаа нь хууль зөрчиж байгаа эсэхийг үнэлэхэд хангалттай ойлгомжтой байх хууль болон ийм зөрчлийн учир болзошгүй үр дагаврыг мэдэх шаардлагатай. Хууль зүйн зохицуулалт нь олон улсын хүний эрхийн баримт бичгүүдтэй нийцэж байх нь төрийн эрх мэдэл, хууль сахиулах байгууллагын албан тушаалтны бүрэн эрх, үзэмжээрээ хүний хуулиар хамгаалагдсан эрх чөлөөг зөрчихийг хязгаарлах гол зохицуулалт болно.

* *Тэгш байдал болон ялгаварлан гадуурхалтаас ангид байх*

Хүн эрхээ аливаа ялгаварлан гадуурхалтгүйгээр хэрэгжүүлэх нь хүний эрхийн гол цөм стандарт юм. Хүнийг хүйс, арьс өнгө, арьс өнгө, үндэс угсаа, нийгмийн гэх мэт үндэслэлээр ялгаварлан гадуурхах гарал үүсэл, удамшлын онцлог, хэл, шашин шүтлэг, итгэл үнэмшил, улс төрийн болон бусад үзэл бодол, үндэсний цөөнхийн гишүүнчлэл, өмч хөрөнгө, төрөлт, хөгжлийн бэрхшээл, нас, бэлгийн чиг хандлага, хүйс, хүйсийн баримжаа, эрүүл мэндийн байдал, цагаачлал, оршин суух статус болон бусад байдлаар нь ялгаварлан гадуурхахыг хориглох ёстой.

Жагсаал, цуглаан зохион байгуулахдаа урьдчилан мэдэгдэх нь уг эрх чөлөөг хэрэгжүүлэхэд хөндлөнгөөс оролцож байгаа хэлбэр бөгөөд улс орнууд ийм төрлийн шаардлагыг хуулиар тогтоосон байх шаардлагатай байдаг байна. Олон улсын хүний эрхийн баримт бичгүүдэд жагсаал, цуглаан зохион байгуулахад урьдчилан мэдэгдэл хүргүүлэх тогтолцоотой байхыг шаарддаггүй боловч тухайн улс энэ төрлийн хязгаарлалтыг хийж байгаа тохиолдолд нийтин хэв журам, аюулгүй байдал болон бусдын эрх, эрх чөлөөнд эрсдэл учруулахаас урьдчилан сэргийлэх зорилгыг агуулж болдог байна. Урьдчилан мэдэгдэх зохицуулалтыг хуульд тусган хэрэгжүүлснээр энэ нь төрийн байгууллага, албан хаагчдын зүгээс хүнд суртал гаргахгүй байхад онцгой анхаарах шаардлагатай ба аяндаа цуглардаг жагсаал, цуглааныг хуулийн дагуу гэж хүлээн зөвшөөрч урьдчилан зөвшөөрөл авдаг зохицуулалтаас ангид авч үзэх шаардлагатай байдаг.

Түүнчлэн төрийн зүгээс олон нийтэд жагсаал, цуглаан зохион байгуулахтай холбоотой мэдээлэл, хууль тогтоомжийг авах, мэдэх арга хэлбэрийг хялбар, бодитойгоор хангах үүрэгтэй ба жагсаал, цуглаан зохион байгуулахыг хязгаарлах, хориглох аливаа шийдвэр нь холбогдох стандартыг тусгасан, шийдвэр гаргах журмыг тодорхой тодорхойлсон хууль тогтоомжид үндэслэсэн байх ёстой. Төрийн эрх баригчид шийдвэр гаргах үйл явцдаа ил тод байдлыг хангах үүднээс бүртгэл хөтлөх ёстой.

Тайван замаар цуглаан хийх эрх чөлөөгөө эдлэхийг эрмэлзэж буй хүмүүс цуглааныг тэнцвэргүй, дур зоргоороо эсвэл хууль бусаар хязгаарласан, хориглосон шийдвэрийн эсрэг шуурхай, үр дүнтэй арга хэмжээ авах боломжийн хуулиар бүрдүүлэх шаардлагатай ба шүүх байгууллага энэ талаарх маргааныг шийдвэрлэх ажиллагааг шуурхай хийж, шийдвэрийг цаг тухайд нь гаргах ёстой бөгөөд ингэснээр давж заалдах гомдлыг жагсаал цуглаан зохион байгуулагдахаас өмнө шийдвэрлэх боломжтой зохицуулалт бий болгох шаардлагатай.

**Жагсаал цуглаан зохион байгуулахад тавигдах хязгаарлалтууд:**

Жагсаал, цуглааны үйл ажиллагаанд тавигдах аливаа хязгаарлалт нь хуульд заасан албан ёсны үндэслэлтэй байх ёстой бөгөөд үндэсний аюулгүй байдал, олон нийтийн аюулгүй байдал, нийтийн хэв журам, нийгмийн эрүүл мэнд, ёс суртахууныг хамгаалах, бусдын эрх, эрх чөлөөг хамгаалах талаар олон улсын болон бүс нутгийн хүний ​​эрхийн холбогдох баримт бичгүүдэд заасан нэг буюу хэд хэдэн хууль ёсны үндэслэлд үндэслэсэн байх ёстой.Эдгээр үндэслэлийг тусгайлан үндэсний хууль тогтоомждоо тусгасан байхыг шаардахгүй.

Хуульд заасан эсвэл практикт хэрэгжсэн тайван жагсаал цуглаан хийх эрхийг хязгаарлах аливаа хязгаарлалт нь хууль ёсны зорилгодоо хүрэхийн тулд ардчилсан нийгэмд зайлшгүй шаардлагатай бөгөөд ийм зорилготой пропорциональ байх ёстой. Эрх баригчид аливаа үйл явдлын шинж чанарыг үндсээр нь өөрчлөх, тухайлбал, хотын төв хэсэгт зохион байгуулах бага хэмжээний цуглааныг нүүлгэн шилжүүлэх зэрэг хязгаарлалтуудыг тогтмол тавихгүй байхыг шаарддаг. Жагсаал цуглаан хийхийг хориглох эсвэл хязгааралах нь үргэлж эцсийн арга хэмжээ байх ёстой бөгөөд хязгаарлагдмал арга хэмжээ авахгүй байх үед л авч үзэх ёстой.

Хязгаарлалт нь зөвхөн эрх баригчид жагсаал, цуглаан хийх зорилготой санал нийлэхгүй байгаа үндэслэлээр зөвтгөгдөж болохгүй, иймээс засгийн газрын бодлого, тогтоосон дэг журмыг хүчирхийллийн бус аргаар эсэргүүцсэн санааг шүүмжлэх эрхийг нь хүндэтгэн хангах ёстой.

**ДОЛОО. ЗӨВЛӨМЖ**

**Дүгнэлт**

Энэхүү хууль нь 1994 оноос хойш хэрэгжиж ирэхдээ иргэдийн жагсаал цуглаан хийх журмыг тодорхой байдлаар зохицуулсан зохицуулалтыг 2005 онд оруулсан ба түүнээс хойш иргэд жагсаал цуглаан зохион байгуулахдаа урьдчилан мэдэгдэх, Засаг даргад мэдэгдлийг хянуулах, засаг дарга үндэслэл бүхий гэж үзвэл бүртгэхээс татгалзах ингэснээр жагсаал цуглаан хийх боломжгүй болохоор өөрчлөлт оруулсан байна.

Үүнтэй холбоотойгоор иргэд үзэл бодлоо чөлөөтэй илэрхийлэх эрхээ хэрэгжүүлэхэд төрийн байгууллагын зүгээс оролцох, үзэмжээрээ шийдвэрлэх нөхцлийг бүрдүлэх, улмаар шаардлага биелүүлээгүй, хууль бусаар жагсаал зохион байгуулсан зэрэг үндэслэлээр зохион байгуулагчид болон оролцогчид таслан сэргийлэх арга хэмжээ авах зэргээр сөрөг үр дагаврууд үүссээр байгаа тул Жагсаал цуглаан хийх журмын тухай хуульд өөрчлөлт оруулах тухай хуулийн төсөл боловсруулж, дурдсан зохицуулалтыг хүчингүй болгох шаардлагатай байна.

---ооОоо---

Хавсралт 1

**ХҮНИЙ ЭРХЭД ҮЗҮҮЛЭХ ҮР НӨЛӨӨ**

(Хүснэгт 1)

|  |  |  |  |  |
| --- | --- | --- | --- | --- |
| **Үзүүлэх үр нөлөө:** | **Холбогдох асуултууд** | **Хариулт** | | **Тайлбар** |
| 1. **Хүний эрхийн суурь зарчмуудад нийцэж буй эсэх** | **1.1. Ялгаварлан гадуурхахгүй ба тэгш байх** | | | |
| 1.1.1.Ялгаварлан гадуурхахыг хориглох эсэх | Тийм | **Үгүй** | Ялгаварлан гадуурхалтыг хориглож буй зохицуулалт агуулаагүй. |
| 1.1.2.Ялгаварлан гадуурхсан буюу аль нэг бүлэгт давуу байдал үүсгэх эсэх | Тийм | **Үгүй** | Ялгаварлан гадуурхсан буюу аль нэг бүлэгт давуу байдал үүсгэх зохицуулалт агуулаагүй. |
| 1.1.3.Энэ нь тодорхой бүлгийн эмзэг байдлыг дээрдүүлэхийн тулд авч буй түр тусгай арга хэмжээ мөн бол олон улсын болон үндэсний хүний эрхийн хэм хэмжээнд нийцэж буй эсэх | Тийм | **Үгүй** | Хуулийн төслөөр тодорхой бүлгийн эмзэг байдлыг бус нийтлэг байдлаар иргэдийн эрхийг хангах харилцааг. |
| **1.2. Оролцоог хангах** | | | |
| 1.2.1.Зохицуулалтын хувилбарыг сонгохдоо оролцоог хангасан эсэх, ялангуяа эмзэг бүлэг, цөөнхийн оролцох боломжийг бүрдүүлсэн эсэх | **Тийм** | Үгүй | Хуулийн төслийг боловсруулахдаа Жагсаал цуглаан зохион байгуулагч болон хүний эрхийн байгууллагаас гаргадаг өргөдөл гомдол, түүний шийдвэрлэлтийг судалсан болно. |
| 1.2.2.Ялангуяа зохицуулалтыг бий болгосноор эрх, хууль ёсны ашиг сонирхол нь хөндөгдөж буй, эсхүл хөндөгдөж болзошгүй иргэдийг тодорхойлсон эсэх | **Тийм** | Үгүй | эрх ашиг зохих хэмжээнд хөндөгдөж байгаа бөгөөд хүснэгт 1-д тэдэнд үзүүлэх үр нөлөөг тооцов. |
| **1.3. Хууль дээдлэх зарчим ба сайн засаглал хариуцлага** | | | |  | Иргэний хэргийн зохигч болон захиргааны хэргийн нэхэмжлэгч |
| 1.3.1.Зохицуулалтыг бий болгосноор хүний эрхийг хөхиүлэн дэмжих, хангах, хамгаалах явцад ахиц дэвшил гарах эсэх | **Тийм** | Үгүй | Монгол Улсын Үндсэн хууль болон бусад хууль тогтоомжоор баталгаажуулсан иргэдийн эдийн засгийн эрх чөлөө, аюулгүй хоол хүнсээр хангагдах эрхийг баталгаажуулахад нөлөө үзүүлнэ. |
| 1.3.2.Зохицуулалтын хувилбар нь хүний эрхийн Монгол Улсын олон улсын гэрээ, НҮБ-ын хүний эрхийн механизмаас тухайн асуудлаар өгсөн зөвлөмжид нийцэж байгаа эсэх | **Тийм** | Үгүй | хүний эрхийн Монгол Улсын олон улсын гэрээ, НҮБ-ын хүний эрхийн механизмаас тухайн асуудлаар өгсөн зөвлөмжид зөрчилдөх зүйл байхгүй. |
| 1.3.3.Хүний эрхийг зөрчигчдөд хүлээлгэх хариуцлагыг тусгах эсэх | Тийм | **Үгүй** | Хуулийг төслөөр зохицуулж байгаа харилцаанд хамаарахгүй. |
| 1. **Хүний эрхийг**   **хязгаарласан зохицуулалт агуулсан эсэх** | 2.1. Зохицуулалт нь хүний эрхийг хязгаарлах бол энэ нь хууль ёсны зорилгод нийцсэн эсэх | **Тийм** | Үгүй | Хүний эрхийг хязгаарласан зохицуулалт агуулаагүй. |
| 2.2. Хязгаарлалт тогтоох нь зайлшгүй эсэх | Тийм | **Үгүй** | Хүний эрхийг хязгаарласан зохицуулалт агуулаагүй. |
| 1. **Эрх агуулагч** | 3.1. Зохицуулалтын хувилбарт хамаарах бүлгүүд буюу эрх агуулагчдыг тодорхойлсон эсэх | **Тийм** | Үгүй |  |
| 3.2. Эрх агуулагчдыг эмзэг байдлаар нь ялгаж тодорхойлсон эсэх | Тийм | **Үгүй** | Хуулийн төслөөр зохицуулах шаардлагагүй. |
| 3.3. Зохицуулалтын хувилбар нь энэхүү эмзэг бүлгийн нөхцөл байдлыг харгалзан үзэж, тэдний эмзэг байдлыг дээрдүүлэхэд чиглэсэн эсэх | Тийм | **Үгүй** | Энэ талаарх зохицуулалт тусгагдахгүй. |
| 3.4. Эрх агуулагчдын, ялангуяа эмзэг бүлгийн ялгаатай хэрэгцээг тооцсон мэдрэмжтэй зохицуулалтыг тусгах эсэх /хөгжлийн бэрхшээлтэй, үндэстний цөөнх, хэлний цөөнх, гагцхүү эдгээрээр хязгаарлахгүй/ | Тийм | **Үгүй** | Энэ төрлийн зохицуулалт байхгүй. |
| **Үүрэг хүлээгч** | 4.1. Үүрэг хүлээгчдийг тодорхойлсон эсэх | **Тийм** | Үгүй | -төрийн байгууллага  - иргэд |
| 1. **Жендэрийн**   **эрх тэгш байдлыг хангах тухай хуульд нийцүүлсэн эсэх** | 5.1. Жендэрийн үзэл баримтлалыг тусгасан эсэх | **Тийм** | Үгүй | Бүхий л харилцаанд жендерийн тэгш байдлыг бүрдүүлсэн байна. |
| 5.2.Эрэгтэй, эмэгтэй хүний тэгш эрх, тэгш боломж, тэгш хандлагын баталгааг бүрдүүлэх эсэх | **Тийм** | Үгүй | Бүхий л харилцаанд эрэгтэй, эмэгтэй хүний тэгш эрх, тэгш боломж, тэгш хандлагын баталгааг бүрдүүлсэн байна. |

**ЭДИЙН ЗАСАГТ ҮЗҮҮЛЭХ ҮР НӨЛӨӨ**

(Хүснэгт 2)

|  |  |  |  |  |
| --- | --- | --- | --- | --- |
| **Үзүүлэх үр нөлөө:** | **Холбогдох асуултууд** | **Хариулт** | | **Тайлбар** |
| 1.Дэлхийн зах зээл дээр өрсөлдөх чадвар | 1.1.Дотоодын аж ахуйн нэгж болон гадаадын хөрөнгө оруулалттай аж ахуйн нэгж хоорондын өрсөлдөөнд нөлөө үзүүлэх эсэх | Тийм | **Үгүй** | Энэ төрлийн зохицуулалт тусгаагүй. |
| 1.2.Хил дамнасан хөрөнгө оруулалтын шилжилт хөдөлгөөнд нөлөө үзүүлэх эсэх (эдийн засгийн байршил өөрчлөгдөхийг оролцуулан) | Тийм | **Үгүй** | Ямар нэгэн сөрөг нөлөө байхгүй |
| 1.3.Дэлхийн зах зээл дээрх таагүй нөлөөллийг монголын зах зээлд орж ирэхээс хамгаалахад нөлөөлж чадах эсэх | Тийм | **Үгүй** | Энэ чиглэлээр зохицуулалт агуулаагүй. |
| 2.Дотоодын зах зээлийн өрсөлдөх чадвар болон тогтвортой байдал | 2.1.Хэрэглэгчдийн шийдвэр гаргах боломжийг бууруулах эсэх | Тийм | **Үгүй** | Ямар нэгэн сөрөг нөлөө байхгүй |
| 2.2.Хязгаарлагдмал өрсөлдөөний улмаас үнийн хөөрөгдлийг бий болгох эсэх | Тийм | **Үгүй** | Ямар нэгэн сөрөг нөлөө байхгүй |
| 2.3.Зах зээлд шинээр орж ирж байгаа аж ахуйн нэгжид бэрхшээл, хүндрэл бий болгох эсэх | Тийм | **Үгүй** | Ямар нэгэн сөрөг нөлөө байхгүй |
| 2.4.Зах зээлд шинээр монополийг бий болгох эсэх | Тийм | **Үгүй** | Ямар нэгэн сөрөг нөлөө байхгүй |
| 3.Аж ахуйн нэгжийн үйлдвэрлэлийн болон захиргааны зардал | 3.1.Зохицуулалтын хувилбарыг хэрэгжүүлснээр аж ахуйн нэгжид шинээр зардал үүсэх эсэх | Тийм | **Үгүй** | Аж ахуйн нэгжид шинээр зардал үүсэхгүй. |
| 3.2.Санхүүжилтийн эх үүсвэр олж авахад нөлөө үзүүлэх эсэх | Тийм | **Үгүй** | Ямар нэгэн сөрөг нөлөө байхгүй |
| 3.3.Зах зээлээс тодорхой бараа бүтээгдэхүүнийг худалдан авахад хүргэх эсэх | Тийм | **Үгүй** | Ямар нэгэн сөрөг нөлөө байхгүй |
| 3.4.Бараа бүтээгдэхүүний борлуулалтад ямар нэг хязгаарлалт, эсхүл хориг тавих эсэх | Тийм | **Үгүй** | Ямар нэгэн сөрөг нөлөө байхгүй |
| 3.5.Аж ахуйн нэгжийг үйл ажиллагаагаа зогсооход хүргэх эсэх | Тийм | **Үгүй** | Ямар нэгэн сөрөг нөлөө байхгүй |
| 4.Мэдээлэх үүргийн улмаас үүсэж байгаа захиргааны зардлын ачаалал | 4.1.Хуулийн этгээдэд захиргааны шинж чанартай нэмэлт зардал (Тухайлбал, мэдээлэх, тайлан гаргах г.м) бий болгох эсэх | Тийм | **Үгүй** | Нэмэлт зардал үүсэхгүй |
| 5.Өмчлөх эрх | 5.1.Өмчлөх эрхийг (үл хөдлөх, хөдлөх эд хөрөнгө, эдийн бус баялаг зэргийг) хөндсөн зохицуулалт бий болох эсэх | Тийм | **Үгүй** | Ямар нэгэн сөрөг нөлөө байхгүй |
| 5.2.Өмчлөх эрх олж авах, шилжүүлэх болон хэрэгжүүлэхэд хязгаарлалт бий болгох эсэх | Тийм | **Үгүй** | Ямар нэгэн сөрөг нөлөө байхгүй |
| 5.3.Оюуны өмчийн (патент, барааны тэмдэг, зохиогчийн эрх зэрэг) эрхийг хөндсөн зохицуулалт бий болгох эсэх | Тийм | **Үгүй** | Энэ төрлийн зохицуулалт байхгүй |
| 6.Инноваци болон судалгаа шинжилгээ | 6.1.Судалгаа шинжилгээ, нээлт хийх, шинэ бүтээл гаргах асуудлыг дэмжих эсэх | Тийм | **Үгүй** | Энэ төрлийн зохицуулалт байхгүй |
| 6.2.Үйлдвэрлэлийн шинэ технологи болон шинэ бүтээгдэхүүн нэвтрүүлэх, дэлгэрүүлэхийг илүү хялбар болгох эсэх | Тийм | **Үгүй** | Ямар нэгэн сөрөг нөлөө байхгүй |
| 7.Хэрэглэгч болон гэр бүлийн төсөв | 7.1.Хэрэглээний үнийн түвшинд нөлөө үзүүлэх эсэх | Тийм | **Үгүй** | Ямар нэгэн сөрөг нөлөө байхгүй |
| 7.2.Хэрэглэгчдийн хувьд дотоодын зах зээлийг ашиглах боломж олгох эсэх | Тийм | **Үгүй** | Энэ төрлийн зохицуулалт байхгүй |
| 7.3.Хэрэглэгчдийн эрх ашигт нөлөөлөх эсэх | **Тийм** | Үгүй | Иргэдийн эрх зүйн байдлыг дээрдүүлсэн зохицуулалт байгаа |
| 7.4.Хувь хүний/гэр бүлийн санхүүгийн байдалд (шууд буюу урт хугацааны туршид) нөлөө үзүүлэх эсэх | Тийм | **Үгүй** | Шууд нөлөөлөх нөлөөлөл байхгүй |
| 8.Тодорхой бүс нутаг, салбарууд | 8.1.Тодорхой бүс нутагт буюу тодорхой нэг чиглэлд ажлын байрыг шинээр бий болгох эсэх | Тийм | **Үгүй** | Энэ төрлийн зохицуулалт байхгүй |
| 8.2.Тодорхой бүс нутагт буюу тодорхой нэг чиглэлд ажлын байр багасгах чиглэлээр нөлөө үзүүлэх эсэх | Тийм | **Үгүй** | Ямар нэгэн сөрөг нөлөө байхгүй |
| 8.3.Жижиг, дунд үйлдвэр, эсхүл аль нэг салбарт нөлөө үзүүлэх эсэх | Тийм | **Үгүй** | Энэ төрлийн зохицуулалт агуулаагүй. Эрхээ хэрэгжүүлэх боломж бүрдэнэ |
| 9.Төрийн захиргааны байгууллага | 9.1.Улсын төсөвт нөлөө үзүүлэх эсэх | Тийм | **Үгүй** | Сөрөг нөлөө байхгүй |
| 9.2.Шинээр төрийн байгууллага байгуулах, эсхүл төрийн байгууллагад бүтцийн өөрчлөлт хийх шаардлага тавигдах эсэх | Тийм | **Үгүй** | Шинээр байгууллага байгуулахгүй. |
| 9.3.Төрийн байгууллагад захиргааны шинэ чиг үүрэг бий болгох эсэх | Тийм | **Үгүй** | Төрийн байгууллагын оролцоо багасна |
| 10.Макро эдийн засгийн хүрээнд | 10.1.Эдийн засгийн өсөлт болон ажил эрхлэлтийн байдалд нөлөө үзүүлэх эсэх | Тийм | **Үгүй** | Энэ төрлийн зохицуулалт байхгүй |
| 10.2.Хөрөнгө оруулалтын нөхцөлийг сайжруулах, зах зээлийн тогтвортой хөгжлийг дэмжих эсэх | Тийм | **Үгүй** | Энэ төрлийн зохицуулалт байхгүй |
| 10.3.Инфляци нэмэгдэх эсэх | Тийм | **Үгүй** | Ямар нэгэн сөрөг нөлөө байхгүй. |
| 11.Олон улсын харилцаа | 11.1.Монгол Улсын олон улсын гэрээтэй нийцэж байгаа эсэх | **Тийм** | Үгүй | Олон улсын гэрээг хэрэгжүүлэх боломж бүрдэнэ |

**НИЙГЭМД ҮЗҮҮЛЭХ ҮР НӨЛӨӨ**

(Хүснэгт 3)

|  |  |  |  |  |
| --- | --- | --- | --- | --- |
| **Үзүүлэх үр нөлөө:** | **Холбогдох асуултууд** | **Хариулт** | | **Тайлбар** |
| 1.Ажил эрхлэлтийн байдал, хөдөлмөрийн зах зээл | 1.1.Шинээр ажлын байр бий болох эсэх | Тийм | **Үгүй** | Энэ төрлийн зохицуулалт байхгүй |
| 1.2.Шууд болон шууд бусаар ажлын байрны цомхотгол бий болгох эсэх | Тийм | **Үгүй** | Ямар нэгэн сөрөг нөлөө байхгүй. |
| 1.3.Тодорхой ажил мэргэжлийн хүмүүс болон хувиараа хөдөлмөр эрхлэгчдэд нөлөө үзүүлэх эсэх | Тийм | **Үгүй** | Ямар нэгэн сөрөг нөлөө байхгүй. |
| 1.4.Тодорхой насны хүмүүсийн ажил эрхлэлтийн байдалд нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй. |
| 2.Ажлын стандарт, хөдөлмөрлөх эрх | 2.1.Ажлын чанар, стандартад нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй. |
| 2.2.Ажилчдын эрүүл мэнд, хөдөлмөрийн аюулгүй байдалд нөлөөлөх эсэх | Тийм | **Үгүй** | Ямар нэг сөрөг нөлөө үзүүлэхгүй. |
| 2.3.Ажилчдын эрх, үүрэгт шууд болон шууд бусаар нөлөөлөх эсэх | Тийм | **Үгүй** | Ямар нэг сөрөг нөлөө үзүүлэхгүй. |
| 2.4.Шинээр ажлын стандарт гаргах эсэх | Тийм | **Үгүй** | Ямар нэгэн сөрөг нөлөө байхгүй. |
| 2.5.Ажлын байранд технологийн шинэчлэлийг хэрэгжүүлэхтэй холбогдсон өөрчлөлт бий болгох эсэх | Тийм | **Үгүй** | Ямар нэгэн сөрөг нөлөө байхгүй. |
| 3.Нийгмийн тодорхой бүлгийг хамгаалах асуудал | 3.1.Шууд болон шууд бусаар тэгш бус байдал үүсгэх эсэх | Тийм | **Үгүй** | Ямар нэгэн сөрөг нөлөө байхгүй. |
| 3.2.Тодорхой бүлэг болон хүмүүст сөрөг нөлөө үзүүлэх эсэх. Тухайлбал, эмзэг бүлэг, хөгжлийн бэрхшээлтэй иргэд, ажилгүй иргэд, үндэстний цөөнхөд гэх мэт | Тийм | **Үгүй** | Ямар нэг сөрөг нөлөө үзүүлэхгүй. |
| 3.3.Гадаадын иргэдэд илэрхий нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй. |
| 4.Төрийн удирдлага, сайн засаглал, шүүх эрх мэдэл, хэвлэл мэдээлэл, ёс суртахуун | 4.1.Засаглалын харилцаанд оролцогчдод нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй. |
| 4.2.Төрийн байгууллагуудын үүрэг, үйл ажиллагаанд нөлөөлөх эсэх | **Тийм** | Үгүй | Төрийн байгууллагын оролцоо, ачаалал хумигдах боломжтой |
| 4.3.Төрийн захиргааны албан хаагчдын эрх, үүрэг, харилцаанд нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй. |
| 4.4.Иргэдийн шүүхэд хандах, асуудлаа шийдвэрлүүлэх эрхэд нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй |
| 4.5.Улс төрийн нам, төрийн бус байгууллагын үйл ажиллагаанд нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй. |
| 5.Нийтийн эрүүл мэнд, аюулгүй байдал | 5.1.Хувь хүн/нийт хүн амын дундаж наслалт, өвчлөлт, нас баралтын байдалд нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй. |
| 5.2.Зохицуулалтын хувилбарын улмаас үүсэх дуу чимээ, агаар, хөрсний чанарын өөрчлөлт хүн амын эрүүл мэндэд сөрөг нөлөө үзүүлэх эсэх | Тийм | **Үгүй** | Ямар нэгэн сөрөг нөлөө байхгүй. |
| 5.3.Хүмүүсийн амьдралын хэв маяг (хооллолт, хөдөлгөөн, архи, тамхины хэрэглээ)-т нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй. |
| 6.Нийгмийн хамгаалал, эрүүл мэнд, боловсролын систем | 6.1.Нийгмийн үйлчилгээний чанар, хүртээмжид нөлөөлөх эсэх | **Тийм** | Үгүй | Иргэдийн Үндсэн хуулиар хамгаалагдсан эрх чөлөө хэрэгжих боломж бүрдэнэ |
| 6.2.Ажилчдын боловсрол, шилжилт хөдөлгөөнд нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй. |
| 6.3.Иргэдийн боловсрол (төрийн болон хувийн хэвшлийн боловсролын байгууллага) олох, мэргэжил эзэмших, давтан сургалтад хамрагдахад сөрөг нөлөө үзүүлэх эсэх | Тийм | **Үгүй** | Ямар нэгэн сөрөг нөлөө байхгүй. |
| 6.4.Нийгмийн болон эрүүл мэндийн үйлчилгээ авахад сөрөг нөлөө үзүүлэх эсэх | Тийм | **Үгүй** | Ямар нэгэн сөрөг нөлөө байхгүй. |
| 6.5.Их, дээд сургуулиудын үйл ажиллагаа, өөрийн удирдлагад нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй. |
| 7.Гэмт хэрэг, нийгмийн аюулгүй байдал | 7.1.Нийгмийн аюулгүй байдал, гэмт хэргийн нөхцөл байдалд нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй. |
| 7.2.Хуулийг албадан хэрэгжүүлэхэд нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй. |
| 7.3.Гэмт хэргийн илрүүлэлтэд нөлөө үзүүлэх эсэх | Тийм | **Үгүй** | Ямар нэгэн сөрөг нөлөө байхгүй. |
| 7.4.Гэмт хэргийн хохирогчид, гэрчийн эрхэд сөрөг нөлөө үзүүлэх эсэх | Тийм | **Үгүй** | Ямар нэгэн сөрөг нөлөө байхгүй. |
| 8.Соёл | 8.1.Соёлын өвийг хамгаалахад нөлөө үзүүлэх эсэх | Тийм | **Үгүй** | Ямар нэгэн сөрөг нөлөө байхгүй. |
| 8.2.Хэл, соёлын ялгаатай байдал бий болгох эсэх, эсхүл уг ялгаатай байдалд нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй. |
| 8.3.Иргэдийн түүх, соёлоо хамгаалах оролцоонд нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй. |

**БАЙГАЛЬ ОРЧИНД ҮЗҮҮЛЭХ ҮР НӨЛӨӨ**

(Хүснэгт 4)

|  |  |  |  |  |
| --- | --- | --- | --- | --- |
| **Үзүүлэх үр нөлөө:** | **Холбогдох асуултууд** | **Хариулт** | | **Тайлбар** |
| 1.Агаар | 1.1.Зохицуулалтын хувилбарын үр дүнд агаарын бохирдлыг нэмэгдүүлэх эсэх | Тийм | **Үгүй** | Ямар нэгэн сөрөг нөлөө байхгүй. |
| 2.Зам тээвэр, түлш, эрчим хүч | 2.1.Тээврийн хэрэгслийн түлшний хэрэглээг нэмэгдүүлэх/бууруулах эсэх | Тийм | **Үгүй** | Ямар нэгэн сөрөг нөлөө байхгүй. |
| 2.2.Эрчим хүчний хэрэглээг нэмэгдүүлэх эсэх | Тийм | **Үгүй** | Ямар нэгэн сөрөг нөөлөө байхгүй. |
| 2.3.Эрчим хүчний үйлдвэрлэлд нөлөө үзүүлэх эсэх | Тийм | **Үгүй** | Ямар нэгэн сөрөг нөөлөө байхгүй. |
| 2.4.Тээврийн хэрэгслийн агаарын бохирдлыг нэмэгдүүлэх эсэх | Тийм | **Үгүй** | Ямар нэгэн сөрөг нөөлөө байхгүй. |
| 3.Ан амьтан, ургамлыг хамгаалах | 3.1.Ан амьтны тоо хэмжээг бууруулах эсэх | Тийм | **Үгүй** | Ямар нэгэн сөрөг нөөлөө байхгүй. |
| 3.2.Ховордсон болон нэн ховор амьтан, ургамалд сөргөөр нөлөөлөх эсэх | Тийм | **Үгүй** | Ямар нэгэн сөрөг нөөлөө байхгүй. |
| 3.3.Ан амьтдын нүүдэл, суурьшилд сөргөөр нөлөөлөх эсэх | Тийм | **Үгүй** | Ямар нэгэн сөрөг нөөлөө байхгүй. |
| 3.4.Тусгай хамгаалалттай газар нутагт сөргөөр нөлөөлөх эсэх | Тийм | **Үгүй** | Ямар нэгэн сөрөг нөөлөө байхгүй. |
| 4.Усны нөөц | 4.1.Газрын дээрх ус болон гүний ус, цэвэр усны нөөцөд сөргөөр нөлөөлөх эсэх | Тийм | **Үгүй** | Ямар нэгэн сөрөг нөөлөө байхгүй. |
| 4.2.Усны бохирдлыг нэмэгдүүлэх эсэх | Тийм | **Үгүй** | Ямар нэгэн сөрөг нөөлөө байхгүй. |
| 4.3.Ундны усны чанарт нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй. |
| 5.Хөрсний бохирдол | 5.1.Хөрсний бохирдолтод нөлөө үзүүлэх эсэх | Тийм | **Үгүй** | Ямар нэгэн сөрөг нөлөө байхгүй. |
| 5.2.Хөрсийг эвдэх, ашиглагдсан талбайн хэмжээг нэмэгдүүлэх эсэх | Тийм | **Үгүй** | Ямар нэгэн сөрөг нөлөө байхгүй. |
| 6.Газрын ашиглалт | 6.1.Ашиглагдаагүй байсан газрыг ашиглах эсэх | Тийм | **Үгүй** | Ямар нэгэн сөрөг нөлөө байхгүй. |
| 6.2.Газрын зориулалтыг өөрчлөх эсэх | Тийм | **Үгүй** | Ямар нэгэн сөрөг нөлөө байхгүй. |
| 6.3.Экологийн зориулалтаар хамгаалагдсан газрын зориулалтыг өөрчлөх эсэх | Тийм | **Үгүй** | Ямар нэгэн сөрөг нөлөө байхгүй. |
| 7.Нөхөн сэргээгдэх/нөхөн сэргээгдэхгүй байгалийн баялаг | 7.1.Нөхөн сэргээгдэх байгалийн баялгийг өөрөө нөхөн сэргээгдэх чадавхийг нь алдагдуулахгүйгээр зохистой ашиглах эсэх | Тийм | **Үгүй** | Ямар нэгэн сөрөг нөлөө байхгүй. |
| 7.2.Нөхөн сэргээгдэхгүй байгалийн баялгийн ашиглалт нэмэгдэх эсэх | Тийм | **Үгүй** | Ямар нэгэн сөрөг нөөлөө байхгүй.. |

**Ашигласан ном, товхимол, судалгааны ажлууд:**

1. *Хууль тогтоомжууд:*
   1. Монгол Улсын Үндсэн хууль
   2. Жагсаалт цуглаан хийх журмын тухай хууль
   3. Зөрчлийн тухай хууль
   4. Засгийн газрын 2016-2020 оны үйл ажиллагааны хөтөлбөр- 2016 он
   5. Засгийн газрын 2016 оны 59 дүгээр тогтоолоор баталсан Хууль тогтоомжийн хэрэгцээ, шаардлагыг урьдчилан тандан судлах аргачлал
2. *Бусад:*
   1. Монгол Улсын хүний эрхийн үндэсний комисс – [www.nhrcm.gov.mn](http://www.nhrcm.gov.mn)
   2. Нэгдсэн үндэстэний байгууллагын хүний эрхийн дээд комиссарын газар-www.ohchr.org